Pirripio

Pirripioa (Lullula arborea) alaudidae familiako hegazti paseriformea da, Europan, Ekialde Ertainean, Asian eta Iparraldeko Afrikako mendietan bizi dena. Lullula bere generoko espezie bakarra da.

15 cm inguru luzea, itxuraz hegatxabalaren oso antzekoa, hark baino isats laburragoa duen arren. Kolorez arre beltzarana eta papo zurixkakoa da, baina lurrean denbora asko ematen duen beste hainbat txorik bezala, bizi den lekuetara egokitzen da pirripioa ere. Belar artean edo lurreko sakonune txikietan egiten du habia. Intsektuak eta belar hazia jaten ditu batez ere. Europa guztian, Asia Txikian eta Afrikako iparraldean bizi da.

Erreferentziak

Kanpo estekak 

Alaudidae
Euskal Herriko hegaztiak
1758. urtean deskribatutako taxoiak
Europako hegaztiak